Zweite ΕΝΤΕΥΞΙΣ an die Könige
Material: papyrus
Place: Memphis
Categories: Eingabe
die Zwillinge an die Könige
Forderung
Zahlung
Gehalt
Öl
Verweis auf schon vorangegangene Schwierigkeiten mit der Zahlung des Gehalts
βασιλεῖ Πτολεμαίωι καὶ βασιλίσσηι Κλεοπάτραι τῆι ἀδελφῆι 
θεοῖς φιλομήτορσι χαίρειν Θαυῆς καὶ Ταοῦς δίδυμαι 
αἱ λειτουργοῦσαι ἐν τῶι πρὸς Μέμφει μεγάλωι Σαραπιείωι. 
καὶ καθʼ ὃν μὲν καιρόν, μέγιστε βασιλεῦ, διασωθεὶς κατὰ τὸ δίκαιον 
ἐκ τῶν ἔξωθεν τόπων ἀνέβης εἰς τὸ ἱερὸν θυσιάσαι, 
ἐνετύχομέν σοι προφερόμεναι μὴ κομίζεσθαι τὸν καθήκοντα 
ἡμῖν δίδοσθαι ἐλαίου σησαμίνου μετρητὴν ἕνα  κίκιος 
μετρητὴν ἕνα  καὶ ἠξιοῦμεν προστάξαι Σαραπίωνι 
τῶι ὑποδιοικητῆι ἀποδοῦναι ἡμῖν. ὑμεῖς δὲ διʼ ἣν ἔχετε 
πρὸς τὸ θεῖον εὐσέβειαν καὶ πρὸς πάντας ἀνθρώπους 
εὐγνωμοσύνην προσετάξατε διʼ ἧς ἐποιήσασθε 
πρὸς τὴν ἔντευξιν ὑπογραφῆς ἀποδοῦναι ἡμῖν. 
τότε μὲν οὖν διʼ ὑμᾶς τοὺς εὐχαρίστους θεοὺς 
τοὺς προσοφειλομένους δύο  μετρητὰς ἐκομισάμεθα, 
οἳ ἦσαν τοῦ ιθ . τὸ δὲ καθῆκον ἡμῖν δίδοσθαι εἰς τὸ κ  
 καὶ ἑνκαιεικοστὸν  
 ἔλαιον καὶ κῖκι οἱ πρὸς τούτοις ὄντες οὐκ ἐκτέθεικαν 
καὶ ταῦθʼ ὑμῶν τὴν πλείστην πρόνοιαν ὑπὲρ ἡμῶν 
πεποημένων. δεόμεθα ὑμῶν, τῶν μεγίστων θεῶν, 
ἀποστεῖλαι ἡμῶν τὴν ἔντευξιν ἐπὶ Διονύσιον τῶν 
φίλων καὶ στρατηγόν, ὅπως γράψηι Ἀπολλωνίωι τῶι 
ἐπιμελητῆι νῦν τε ἀποδοῦναι ἡμῖν καὶ εἰς τὸ λοιπὸν 
εὐτακτεῖν, ἵνα πᾶν τὸ ἑξῆς ἔχουσαι ἐπιτελῶμεν 
τὰς χοὰς τῶι μεγίστωι θεῶι Σαράπει καὶ τἆλλα τὰ 
νομιζόμενα συντελῶμεν ὑπέρ τε ὑμῶν καὶ τῶν 
ὑμετέρων τέκνων. ὑμῖν δὲ γίνοιτο πᾶν ὃ ἂν 
ἐπιβάλλησθʼ ἐπιτυγχάνειν. 
εὐτυχεῖτε.